Ekstremiste agter selfmoordbomme in Aleppo | Nuus24
Doebai – 'n Islamitiese militante groep het verantwoordelikheid aanvaar vir gekoördineerde selfmoordbomaanvalle in die noordelike Siriese stad Aleppo wat die lewe van 48 mense geëis het, het die Site-moniteringsgroep, wat die webwerwe van ekstremistegroepe volg, Donderdag gesê.Minstens twee motorbomme het Woensdag 'n paar honderd meter van mekaar af in die Saadallah al-Jabiri-plein ontplof, het die staatsmedia gesê.Die Al Nusra Front het volgens Site verantwoordelikheid vir die aanvalle aanvaar in 'n boodskap wat Woensdag op Islamitiese forums gepubliseer is.Die boodskap het ook besonderhede van die groep se bedrywighede, foto's van geboue wat geteiken is, en die aanvallers self bevat.Die groep het gesê die sogenaamde Officers' Club op die Saadallah al-Jabiri-plein is geteiken, tesame met munisipale kantore, die Amir-hotel en die Touristic-hotel.Die egtheid van die inligting kon nie bevestig word nie.Rebelle veg al meer as 18 maande om 'n einde te bring aan die regime van die Siriese president, Bashar al-Assad.– Volg Nuus24 op Twitter.
Lees meer oor: bashar al-assad | aleppo | sirië | siriese opstande VOLGENDE OP NUUS24X